Filipe Ausartaren hilobia

Filipe Ausartaren hilobia 1378an Filipe II.a Borgoinako dukearena ) hilobi monumentala da, Champmoleko kartusiar monasterioan lurperatu zutenean ezarri zena, Dijongo Arte Ederren Museoan ikusgai 21. mendean, 

 Historia 
Hilobia eraiki zen Dijongo kanpoaldean, gaurko Frantzian, orduko Borgoina burujabean, eraiki zuen kartusiar monasterio batean. Champmoleko monasterioaren eraikuntza zuzendu zuen Jean de Marvillek gainbegiratu zuen hilobiaren diseinua, eta honetan 1384tik aurrera lan egin zuen poliki-poliki 1389an hil zen arte. Urte horretan Claus Sluter lehenak hartu zuen ardura,. Filipe 1404an hil zen, hilobi-monumentua oraindik osatu gabe zegoela. Sluter hil ondoren bere iloba Claus de Werve kontratatu zuten proiektua burutzeko, 1410ean amaitu zuena.

Monumentuak dukea marmol beltzezko lauza baten gainean etzana erakusten du, begiak irekita, eskuak helduta, eta bi aingeru gudurako kasko bati eusten diotela, eta lehoi bat oinetan pausatua. Haren azpian, arkibolta bikoitzetan eta triangelu-formako nitxoetan tartekatuta, erostariak ageri dira, hileta-segizio baten parte balira bezala. De Wervek diseinatu zituen figura horiek.

19. mendearen amaieratik hilobia Dijongo Arte Ederren museoan dago, zeina Borgoinako Dukeen Jauregian dagoen kokatua. 

 Eragina 
Hilobiak hurrengo hamarkadetan eragin handia izan zuen, antzeko beste hileta-monumentu nabarmenetan. Filiperen semeak, Joan Beldur Gabeak (h. 1419) antzeko hilobi eta irudi multzo bat enkargatu zuen bere ehorzketarako (hilobi bikoitza, bere emazte Margarita Bavariakoarena ere bada eta). 

Eragina nabarmena da halaber Euskal Herriko hilobi bikain batean, Nafarroako Karlos III.a erregearen eta Leonor Trastamarakoaren Iruñeko katedraleko hilobi bikoitzean.

 Iruditegia 

 Eragina beste hilobi batzuetan 

 Erreferentziak 

 Kanpo estekak 

Kategoria:XV. mendeko eskulturak
Kategoria:XIV. mendeko eskulturak
Kategoria:Pertsona jakinen hilobiak
Kategoria:Dijongo kultura